
Munitsipaaleluruumi aadressil Uusküla 1-73

Narvas üürile andmine

1. Asjaolud ja menetluse käik

Narva linna omandis olev kahetoaline korter üldpinnaga 47,7 m2 aadressil Uusküla 1-73 Narvas on käesoleval ajal asustamata ja Narva Linnavolikogu 19.06.2008.a otsusega nr 227 tunnistatud võõrandamisele mittekuuluvaks.

Narva Linnavalitsuse eluasemekomisjoni poole pöördus Marina Drževetskaja, sünd. 08.01.1973 avaldusega temale ja tema perekonnale kahetoaline munitsipaaleluruumi aadressil Uusküla 1-73, Narva üürile andmiseks.

Marina Drževetskaja elab ühiselamus aadressil Energia 4-77, üldpinnaga 19,9 m2 koos alaealise lapsega (tütar – Sofja Drževetskaja, sünd. 01.02.2008; tütar – Anna Drževetskaja, sünd. 11.07.2003; poeg – Feliks Drževetski, sünd. 29.04.1997) alates 1996 a. Marina Drževetskaja on üksikema, kes üle 10 aasta elab ühiselamu tüüpi majas. Elamistingimuste parandamist vajavate isikute järjekorra nimekirjas alates 2003 a. augustist.

Antud küsimus oli arutusel Narva Linnavalitsuse eluasemekomisjoni 11.08.2008.a istungil. Kõik аsjaolud arvesse võttes otsustati rahuldada Marina Drževetskaja avaldus ja teha Narva Linnavolikogule ettepanek anda temale ja tema perekonnaliikmetele tähtajatult üürile kolmetoaline munitsipaaleluruum aadressil Uusküla 1-73, Narvas.

Marina Drževetskaja munitsipaaleluruumi üürile andmise tingimustega tutvustatud ja on nendega nõus.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Narva Linnavolikogu 23.12.2004.a määruse nr 61/47 “Narva linna omandis olevate eluruumide valdamise, kasutamise ja käsutamise korra” punkti 10.1  kohaselt võib Narva linna omandis olevad munitsipaaleluruumid vastavalt Linnavolikogu poolt kehtestatud korrale anda isikutele üürile munitsipaaleluruumi üürilepingu alusel, kusjuures sellisel juhul võtab otsuse üürileandmise kohta vastu Narva Linnavolikogu, kui see õigus ei ole antud Narva Linnavalitsusele.

Narva Linnavolikogu 17.04.1996. a. määruse nr 85/37 “Munitsipaaleluruumide eraldamise ja elamistingimuste parandamist vajavate isikute registreerimise eeskirja” punktide 13 ja 18 kohaselt eraldatakse eluruumid järjekorras olevatele isikutele järjekorra alusel, arvestades  nende  registreerimise ja järjekorda panemise aega ja eluruumide eraldamine kinnitatakse Narva Linnavolikogu poolt Narva Linnavalitsuse ettepanekul. 

3. Otsus

3.1. Anda Marina Drževetskaja´le, sünd.08.01.1973 tähtajatult üürile kahetoaline korter aadressil Uusküla 1-73, Narvas, üldpinnaga 47,7 m². Perekonna koosseis – 4 inimest (tütar – Sofja Drževetskaja, sünd. 01.02.2008; tütar – Anna Drževetskaja, sünd. 11.07.2003; poeg – Feliks Drževetski, sünd. 29.04.1997).

3.2. SA Narva Linnaelamu teha otsus teatavaks punktis 3.1 nimetatud isikutele.

3.3. SA Narva Linnaelamu sõlmida Marina Drževetskaja´ga munitsipaaleluruumi üürileping punktis 3.1 nimetatud tähtajaks.

4. Rakendussätted 

4.1. Halduskohtumenetluse seadustiku § 9 lõike 1 kohaselt võib otsust vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates otsuse teatavakstegemist.

4.2. Otsus jõustub seadusega sätestatud korras.

Mihhail Stalnuhhin

Narva Linnavolikogu esimees 

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Linnavara-ja majandusameti Varade osakonna juhataja kt direktori ülesannetes Jelena Skulatšova’t antud küsimust ette kandma Narva Linnavolikogu istungil.

